Филиппова Валентина Викторовна

Филиппова Валентина Викторовна (1957—2012) — коми фольклор да оласног туялысь, филология наукаясса кандидат (1992). Нывдырся овыс — Терентьева.

 Олан туй 
Валентина Филиппова чужӧма 1957-ӧд вося йирым тӧлысь 4-ӧд лунӧ Сосногорск районса Винла грездын. 1981 воын помалӧма Сыктывкарса канму университетысь филология факультет «Филология» специальносьт серти. Стажируйтчӧма Ленинградса канму университетын, а сэсся велӧдчӧма СССР-са наукаяс академиялӧн Коми филиалса аспирантураын. 1987-ӧд восянь уджалӧ Сыктывкарса канму университетса филология факультетын: ассистентӧн (1987–1990), старшӧй преподавательӧн (1990—1998), филология факультетын деканӧс вежысьӧн (1990–1993).

1992-ӧд воын Москваса канму университетын дорйӧма филология наукаясса кандидат ним вылӧ диссертация. 1998-ӧд воын сылы сетӧма «доцент» звание.

Кулӧма 2012- ӧд вося рака тӧлысь 6-ӧд лунӧ Суомиын, Туркуын научнӧй стажировка дырйи В Финляндии нежданно ушла из жизни видный исследователь коми фольклора Валентина Филиппова. Гуалӧма Сыктывкарса Шӧр шойнаын рака тӧлысь 15-ӧд лунӧ.

 Велӧдан удж 
Университетын В.В. Филиппова велӧдӧма коми да роч фольклор, веськӧдлӧма студентъяслӧн да аспирантъяслӧн туясян уджӧн. Быд во ветлӧдлӧма фольклор чукӧртан экспедицияясӧ. Дасьтӧма фольклор серти специалистъясӧс.

 Туясян удж 
Валентина Филиппова туялӧма коми фольклорын обрядкӧд йитчӧм поэзия — бӧрдӧдчанкывъяс, гуасян да кӧлысьдырся сьыланкывъяс. Сылӧн диссертацияыс вӧлі сиӧма тайӧ темаыслы («Поэтика фольклора коми-ижемцев (жанр причитания)»). Сы подув вылын петӧма «Коми фольклор сьылан жанръяс поэтика» велӧдчан пособие.

Туялӧма коми фольклорлысь жанр системасӧ, изьва фольклор традиция.

Лӧсьӧдӧма да йӧзӧдӧма некымын фольклор чукӧр — коми календар гажъяс, йӧзкостса проза серти. 

 Уджъяс 
Йӧзӧдӧма 80-ысь унджык удж, на лыдын – велӧдчан небӧгъяс да индӧдъяс, монография (мукӧд туялыськӧд) да фольклор текст чукӧръяс.

 Филиппова В.В. Коми фольклор сьылан жанръяс поэтика: Уч. пос. — Сыктывкар, 1996.
 Филиппова В.В. Финн-угор йӧз фольклор: методическӧй индӧдъяс. — Сыктывкар, 1997. – 35 с.
 Коми фольклор. Часть 1. Календарные обряды и поэзия. Хрестоматия / Сост. В.В. Филиппова, Т.С. Канева. — Сыктывкар, 2000. — 98 с.
 Коми фольклор: Хрестоматия для учащихся школ Республики Коми и студентов / Сост. Филиппова В.В., Коровина Н.С. – Сыктывкар: Коми кн. изд-во, 2002. – 328 с. 
 Традиционный народный календарь коми: Материалы (сборник материалов) / Сост. Филиппова В.В., Канева Т.С. — Сыктывкар, 2002. — 123 с.
 Филиппова В.В. Традиционная культура народа коми: уч. пос. — Сыктывкар, 2003. — 217 с.
 Филиппова В.В. Традиционная культура народа коми: Методические указания к практическим занятиям. — Сыктывкар, 2004. — 102 с.
 Историческая память в устных преданиях коми: Материалы (сборник текстов) / Сост. Филиппова В.В., Анкудинова М.А. — Сыктывкар, 2005. — 157 с.
 Филиппова В.В. Фольклор народа коми: Хрестоматия. — Сыктывкар, 2007. — 220 с.
 Латышева В.А., Остапова Е.В., Филиппова В.В. Язык поэзии коми: Монография. — Сыктывкар: Изд-во Сыктывкарского ун-та, 2009. — 124 с.
 Филиппова В.В. Фин-угор войтырлӧн фольклор: Велӧдчан небӧг. — Сыктывкар: Изд-во Сыктывкарского ун-та, 2010. — 200 л.б.
 Филиппова В.В. Традиционная культура и фольклор коми: Сборник статей / Сост., отв. ред. Т.С. Канева. — Сыктывкар: Издательский дом Коми, 2014. — 256 с.

 Паметь 
 2013 воын Сыктывкарса канму университетлӧн небӧг лэдзанінын йӧзӧдӧма В.В. Филипповалы сиӧм «Народная культура в слове и тексте» небӧг.
 2022-ӧд воын Уква карса 3-ӧд номера шӧр школаын восьтӧма В.В. Филиппова нима этнокультурнӧй музей

 Ӧшмӧсъяс 
 Канева Т.С. Валентина Викторовна Филиппова // Традиционная культура. 2012. — 4 №. — Л.б. 184—186.
 Народная культура в слове и тексте: сборник исследований и материалов памяти Валентины Викторовны Филипповой. — Сыктывкар: Изд-во СыктГУ, 2013. — 260 с.

 Ыстӧдъяс 

Категория:Персоналия:Коми
Категория:Персоналия анбурӧд
Категория:Туялысьяс
Категория:Фольклор туялысьяс
Категория:Уквавом сикт овмӧдчӧмин
Категория:Сыктывкарса канму университет